hotchpotch/miracl-hf-unified huggingface dataset:
জয়দ্রথ
জয়দ্রথ ()সিন্ধুদেশের রাজা ছিলেন। এঁর পিতার নাম ছিল বৃদ্ধক্ষত্র।তার সাথে ধৃতরাষ্ট্রের কন্যা
দুর্যোধনের বোন দুঃশলার বিবাহ হয়।
তার পুত্রের নাম সুরথ
পাণ্ডবদের কাম্যকবনে অবস্থানকালে জয়দ্রথ দৌপদী দ্রৌপদীকে দেখে মুগ্ধ হন এবং আশ্রমে পাণ্ডবদের অনুপস্থিতির সুযোগ নিয়ে দ্রৌপদীকে অপহরণ করে
পালাতে থাকেন। কিন্তু ওই সময় পাণ্ডবরা মৃগয়া শেষ করে আশ্রমে প্রত্যাবর্তন করে দ্রৌপদীর ধাত্রী- কন্যার নিকট সমস্ত বিষয় অবগত হন। এরপর পাণ্ডবরা জয়দ্রথের অনুসরণ করেন। পাণ্ডবদের সাথে যুদ্ধে জয়দ্রথের সৈন্যরা পরাস্ত ও নিহত হওয়ায় পর তিনি দ্রৌপদীকে রথ থেকে নামিয়ে দিয়ে পালাতে থাকেন। কিন্তু ভীম ও অর্জুন তাঁকে বন্দী করেন। ভীম হত্যা করতে উদ্যত হলে যুধিষ্ঠির তাকে বোন দু:সলার বৈধব্যের কথা মনে করিয়ে দেন। এবং যুধিষ্ঠির ও অর্জুনের অনুরোধে ভীম তাঁকে হত্যা না করে তাঁর মাথা কামিয়ে ছেড়ে দেন।
এই অপমানের প্রতিশোধ গ্রহণের জন্য ইনি মহাদেবের তপস্যা করে অর্জুন ভিন্ন সমস্ত পাণ্ডবকে অন্তত একদিনের জন্য জয় করতে পারার বর লাভ করেন।ফলে কুরুক্ষেত্র যুদ্ধে অভিমন্যুবধের জন্য দ্রোণ যে চক্রব্যূহ নির্মাণ করেছিলেন, তার দ্বাররক্ষী ছিল জয়দ্রথ। নকুল ও সহদেবকে ইনি পরাজিত করেন, এমনকি প্রবল চেষ্টা করেও ভীম তাকে অতিক্রম করে ব্যুহে ঢুকতে পারেননি এই একদিনের জন্যে। এই চক্রব্যূহ মধ্যে প্রবিষ্ট অভিমন্যু নিহত হন। এই সময় অর্জুন সংসপ্তকদের সাথে যুদ্ধে নিযুক্ত থাকার জন্য ব্যূহ মুখে উপস্থিত হতে সক্ষম হননি। সন্ধ্যাকালে শিবিরে ফিরে অভিমন্যুবধের সংবাদ শুনে অর্জুন প্রতিজ্ঞা করেন যে
সুর্যাস্তের পূর্বেই তিনি জয়দ্রথকে হত্যা করবেন অথবা অগ্নিকুণ্ডে প্রবেশ করে প্রাণত্যাগ করবেন। এই প্রতিজ্ঞার বিষয় জেনে জয়দ্রথ পালানোর চেষ্টা করলে- দুর্যোধন ও দ্রোণ তাঁকে রক্ষা করার প্রতিশ্রুতি দেন। পরদিন জয়দ্রথকে রক্ষার জন্য দ্রোণ প্রথমে একটি শকটব্যূহ রচনা করেন। এই ব্যূহের ভিতরে গর্ভব্যূহ এবং গর্ভব্যূহের মধ্যে সুচীব্যূহের বিন্যাস করেন। পরে উক্ত সুচীব্যূহের মধ্যে বিশাল সৈন্যশ্রেণীর ভিতর জয়দ্রথকে লুকিয়ে রাখেন।
অর্জুন যথাসাধ্য চেষ্টা করেও
জয়দ্রথের কাছে পৌঁছাতে অসমর্থ হলে- কৃষ্ণ যোগবলে চক্রদ্বারা সুর্যকে
আচ্ছাদিত করে দেন ফলে দিন থাকতেই সন্ধ্যা সৃষ্টি হলে জয়দ্রথ আত্মপ্রকাশ করে নির্ভয়ে সুর্যাস্ত দেখতে থাকেন। তখন কৃষ্ণ অর্জুনকে বলেন যে জয়দ্রথের পিতা বৃদ্ধক্ষত্র জয়দ্রথের জন্মকালে দৈববাণী শুনেছিলেন যে রণস্থলে জয়দ্রথের মুণ্ডুচ্ছেদ হবে, তখন তিনি এই অভিসম্পাত করেন যে যে তাঁর পুত্রের মস্তক ভূলুণ্ঠিত করবে তাঁর মস্তক শতধা বিদীর্ণ হবে। যুদ্ধকালে বৃদ্ধক্ষত্র স্যমন্তপঞ্চকদেশের বহির্ভাগে তপস্যা করছিলেন। এই কারণে কৃষ্ণের পরামর্শে অর্জুন
কৌতূহলী ও অসতর্ক জয়দ্রথের মাথা
এক শরাঘাতে কেটে ফেলেন এবং তা
মাটিতে পড়ার আগেই আরও কয়েকটি বাণে মুণ্ডুকে উড়িয়ে নিয়ে গিয়ে সন্ধ্যাবন্দনারত রাজা বৃদ্ধক্ষত্রের
কোলে ফেলেন। রাজা বৃদ্ধক্ষত্র না বুঝে উঠে দাঁড়ান
ফলে এই মাথা মাটিতে পতিত হওয়ায়
তাঁর নিজের মাথাও শত ভাগে বিদীর্ণ হয়।
অর্জুন রামপাল
অর্জুন রামপাল (জন্ম: ২৬ নভেম্বর, ১৯৭২), একজন ভারতীয় অভিনেতা, প্রযোজক, মডেল এবং টেলিভিশান উপস্থাপক। তিনি বলিউডের একজন প্রতিষ্ঠিত অভিনেতা। ২০০১ সালে পিয়ার ইশক অর মোহাব্বাত চলচ্চিত্রের মাধ্যমে তার চলচ্চিত্রাভিনয়ে অভিষেক ঘটে। এই চলচ্চিত্রে অভিনয়ের জন্য রামপাল ফিল্মফেয়ার বেস্ট মেল ডেব্যু এর মনোনয়ন লাভ করেন। তিনি দিল হ্যায় তুমহারা, দিল কা রিশতা, অসম্ভব, ইয়াকিন, ওম শান্তি ওম, রক অন!!, হাউজফুল, রা ওয়ান প্রভূতি চলচ্চিত্রে অভিনয় করেছেন। রক অন চলচ্চিত্রে অভিনয়ের জন্য অর্জুন ভারতের জাতীয় চলচ্চিত্র পুরস্কার - সহ অভিনেতা এবং ফিল্মফেয়ার পুরস্কার লাভ করেন। অর্জুনের প্রযোজনা প্রতিষ্ঠানের নাম চেজিং গণেষা ফিল্মস।
টেলিভিশান উপস্থাপক
অর্জুন রামপাল সাবেক মিস ইন্ডিয়া এবং সুপার মডেল মেহ্র জেসিয়া কে বিয়ে করেন। তাদের দুই কন্যা আছে; মাহিক্কা এবং মাইরা। ২০১৩ সালে অর্জুন মুম্বাই শহরে ঘোড়ায় টানা গাড়ি বন্ধের প্রচারণায় যোগ দেন।
আন্ধারমানিক নদী
আন্ধারমানিক নদী বাংলাদেশের দক্ষিণ-পশ্চিমাঞ্চলের পটুয়াখালী জেলা ও বরগুনা জেলায় অবস্থিত অন্যতম নদী। নদীটির দৈর্ঘ্য ২৯ কিলোমিটার, গড় প্রস্থ ৫০০ মিটার। বাংলাদেশ পানি উন্নয়ন বোর্ড বা "পাউবো" কর্তৃক আন্ধারমানিক নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪। এটা গঙ্গা-পদ্মা সিস্টেমে অবস্থিত অন্যতম বৃহৎ উপকূলীয় নদী।
আন্ধারমানিক নদীটি পটুয়াখালী জেলার কলাপাড়া উপজেলার মিঠাগঞ্জ ইউনিয়নে প্রবাহমান টিয়াখালি নদী থেকে উৎপত্তি লাভ করেছে। অতঃপর নদীর জলধারা নীলগঞ্জ ও খাপড়াভাঙ্গা ইউনিয়ন হয়ে বরগুনা জেলার আমতলী উপজেলার বড়বগী ইউনিয়ন পর্যন্ত প্রবাহিত হয়ে বঙ্গোপসাগরে পতিত হয়েছে।
আন্ধারমানিক নদীটি এখন নাব্যতা সমস্যায় ভুগছে। কলাপাড়ার অধিবাসিগণ নদীটির মরুময়তা নিয়ে বেশ সোচ্চার। পলি পড়ে এবং নতুন চর জেগে ৪০ কিলোমিটার নদীটির প্রায় ২৫ কিলোমিটার স্থায়ীভাবে শুকিয়ে গেছে। ১৯৬০ এর দশকে স্থানীয় সরকার আন্ধারমানিক নদীর উপর অনেক বাঁধ নির্মাণ করে। তখন থেকেই নদীর নাব্যতা শুরু হয়। ২০১৩ সালে বাংলাদেশ সরকার ঘোষণা করে আন্ধারমানিক নদীর তীরে নতুন সমুদ্রবন্দর স্থাপিত হবে। তখন থেকে নদীটি গুরুত্ব পেতে শুরু করে এবং বিশেষজ্ঞগণের অভিমত নদীটি দক্ষিণ বাংলাদেশের ভবিষ্যৎ অর্থনৈতিক কেন্দ্রবিন্দু হিসেবে কাজ করবে।
বলেশ্বর নদী
বলেশ্বর নদী বাংলাদেশের দক্ষিণ-পশ্চিমাঞ্চলের পিরোজপুর, বাগেরহাট ও বরগুনা জেলার একটি নদী। নদীটির দৈর্ঘ্য ১৪৬ কিলোমিটার, গড় প্রস্থ ১৬৪৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাণ্ডব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৯। এই নদীটি সুন্দরবনের মাঝে অবস্থিত একটি নদী।
বলেশ্বর নদীটি বাগেরহাট জেলার পূর্ব সীমান্তে এবং বরগুনা জেলার পশ্চিম সীমান্তে অবস্থিত। নদীটির পূর্ব প্রান্তে পৃথিবীর সর্ববৃহৎ উপকূলীয় বনভূমি সুন্দরবন অবস্থিত। নদীটি গঙ্গা-ভ্রম্মপুতে ডেলটায় অবস্থিত। বলেশ্বর নদী দক্ষিণে প্রবাহিত হয়ে হরিণঘাটা নদীর সাথে মিলিত হয়ে বঙ্গোপসাগরে পতিত হয়েছে। এ নদীর মোহনায় লালদিয়া সমুদ্রসৈকত অবস্থিত।
হরিণঘাটা নদী
হরিণঘাটা নদী বাংলাদেশের দক্ষিণে বাগেরহাট এবং বরগুনা জেলার মধ্য দিয়ে প্রবাহিত একটি নদী। এটা গঙ্গা-পদ্মা নদী ব্যবস্থাপনার অন্যতম বৃহৎ উপকূলীয় নদী।
নদীটি বলেশ্বর নদীর দক্ষিণে অবস্থিত। বলেশ্বর নদীর পানি বয়ে নিয়ে এটি বঙ্গোপসাগরে পতিত হয়। এটি বাগেরহাট জেলা এবং বরগুনা জেলার সীমানা আলাদা করেছে। নদীটি বাগেরহাট জেলার শরণখোলা উপজেলা এবং বরগুনার জেলার পাথরঘাটার মধ্য দিয়ে প্রবাহিত হয়েছে।
বুড়ো গৌরাঙ্গ নদী
বুড়ো গৌরাঙ্গ নদী বাংলাদেশের বরিশাল বিভাগের পটুয়াখালী জেলায় অবস্থিত একটি নদী। নদীটি সাগরে পতিত হয়েছে।
একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা
ক্রিকেটে পাঁচ-উইকেট প্রাপ্তি বলতে ক্রিকেট খেলার কোন একটি ইনিংসে একজন বোলার কর্তৃক পাঁচ বা ততোধিক উইকেট লাভ করাকে বুঝায়। এটিকে ফাইভ-ফর বা ফিফার নামে আখ্যায়িত করা হয়ে থাকে। পাঁচ-উইকেট প্রাপ্তি একজন বোলারের উল্লেখযোগ্য অর্জন হিসেবে বিবেচনা করা হয়। অক্টোবর, ২০১৬ সাল পর্যন্ত একদিনের আন্তর্জাতিকে চারশতাধিক পাঁচ-উইকেট প্রাপ্তির ঘটনা ঘটেছে। তন্মধ্যে ১৩জন খেলোয়াড় তাদের ওডিআই অভিষেকে এ সাফল্য লাভ করেছেন। অস্ট্রেলিয়া, বাংলাদেশ, দক্ষিণ আফ্রিকা, শ্রীলঙ্কা, ওয়েস্ট ইন্ডিজ, জিম্বাবুয়ে ও ইংল্যান্ড - এ সাতদলের খেলোয়াড়গণ এ কৃতিত্ব প্রদর্শন করেন। তন্মধ্যে, শ্রীলঙ্কা ৩জন বোলার এ তালিকায় শীর্ষে রয়েছেন। বাংলাদেশ ও দক্ষিণ আফ্রিকার ২জন বোলার এ সম্মাননায় রয়েছেন। আইসিসি’র সহযোগী সদস্য কানাডা ও আয়ারল্যান্ড থেকেও অভিষেকে পাঁচ-উইকেট লাভের ঘটনা ঘটেছে। কিন্তু, ভারত, নিউজিল্যান্ড ও পাকিস্তান থেকে কেউই ওডিআই অভিষেকে এ কৃতিত্ব প্রদর্শনে ব্যর্থ হয়েছেন।
শ্রীলঙ্কান ক্রিকেটার ইউভাইস কারনাইন প্রথম বোলার হিসেবে একদিনের আন্তর্জাতিকের অভিষেকে পাঁচ-উইকেট পেয়েছেন। মার্চ, ১৯৮৪ সালে নিউজিল্যান্ডের বিপক্ষে ২৬ রানে ৫ উইকেট নিয়ে তিনি এ কীর্তিগাথা রচনা করেন। পরবর্তী ক্রিকেটার হিসেবে জানুয়ারি, ১৯৮৮ সালে অস্ট্রেলীয় টনি ডোডেমাইড তার এ সফলতাকে ম্লান করে দেন ৫/২১। ১৯৯১ সালে প্রথম দক্ষিণ আফ্রিকান ক্রিকেটার হিসেবে অ্যালান ডোনাল্ড এ সম্মান পান। কিন্তু খেলায় দক্ষিণ আফ্রিকা দল ৩-উইকেটের ব্যবধানে পরাজিত হলেও ডোনাল্ড ম্যান অব দ্য ম্যাচের পুরস্কার পান।
কানাডার ক্রিকেটার অস্টিন কডরিংটন ২০০৩ সালের ক্রিকেট বিশ্বকাপের মাধ্যমে তার ওডিআই অভিষেক ঘটান। বিশ্বকাপে প্রথম ক্রিকেটার হিসেবে তিনি ২৭ রান খরচায় ৫ উইকেট দখল করেন। তার নৈপুণ্যে কানাডা বাংলাদেশের বিপক্ষে ৬০ রানে জয় পায়।
অক্টোবর, ২০১৬ পর্যন্ত দক্ষিণ আফ্রিকার কাগিসো রাবাদা’র ৬/১৬ লাভ অভিষেকে সেরা বোলিং পরিসংখ্যান হিসেবে পরিচিতি পাচ্ছে। এরপূর্বে অভিষেকে সেরা বোলিং পরিসংখ্যান ছিল ওয়েস্ট ইন্ডিজের ক্রিকেটার ফিদেল অ্যাডওয়ার্ডসের। তিনি ২২ রানে ৬ উইকেট পেয়েছিলেন। তিনি ওভারপ্রতি ২.০০ রান দিয়ে সর্বাপেক্ষা মিতব্যয়ী বোলার হন। কিন্তু শ্রীলঙ্কার চরিত বুদ্ধিকা’র ওডিআই অভিষেকে পাঁচ-উইকেট প্রাপ্তিতে ওভারপ্রতি রান দেন ৭.৪৪।
সাম্প্রতিককালে ইংল্যান্ডের জ্যাক বল অভিষেকে পাঁচ উইকেট পেয়েছেন। ৭ অক্টোবর, ২০১৬ তারিখে স্বাগতিক বাংলাদেশের বিপক্ষে ৫/৫১ লাভ করেন।
বাংলাদেশের পক্ষে তাসকিন আহমেদের পর দ্বিতীয় ক্রিকেটার হিসেবে মুস্তাফিজুর রহমান এ সম্মাননায় অভিষিক্ত হন। ১৮ জুন, ২০১৫ তারিখে শের-ই-বাংলা ক্রিকেট স্টেডিয়ামে অনুষ্ঠিত সফরকারী ভারতের বিপক্ষে তিনি এ কৃতিত্ব অর্জন করেন ৫০ রানের বিনিময়ে। তার কৃতিত্বে বাংলাদেশ দল ৭৯ রানে জয়লাভ করে ও তিনি ম্যান অব দ্য ম্যাচ নির্বাচিত হন। তিনটি ক্ষেত্র বাদে সংশ্লিষ্ট দলগুলো জয় পায়।
জয়সাগর দিঘী
বাংলাদেশের সিরাজগঞ্জ জেলার রায়গঞ্জ উপজেলায় বেশ কয়েকটি প্রাচীন ও ঐতিহাসিক স্থান রয়েছে। তার মধ্যে অন্যতম একটি প্রাচীন ও ঐতিহাসিক দীঘির নাম জয়সাগর।
রায়গঞ্জ উপজেলার সোনাখাড়া ইউনিয়নের নিমগাছি ও গোতিথা দুই মৌজার মাঝে জয়সাগর দীঘিটি অবস্থিত। নিমগাছি বাজার থেকে দীঘির দুরত্ব পশ্চিম দিকে প্রায় আধা কিলোমিটার। আয়তন প্রায় ৫৮ একর। এ দিঘি সংলগ্ন আরও কয়েকটি দিঘী রয়েছে। প্রতিদিন এখানে প্রচুর দর্শনার্থী ঘুরে বেড়াতে আসেন।
জনশ্রুতি আছে রাজা তার কয়েকলক্ষ গরু ও প্রজাদের পানি কষ্ট নিবারণের জন্য জয়সাগর দীঘি খনন করেন। সে সময় এ অঞ্চল পাল সাম্রাজ্যের দ্বিতীয় গোপাল(৯৪০-৯৬০ খ্রীঃ) রাজ্য শাসন করেন।
বোম্বাই নৌবিদ্রোহ
রাজকীয় ভারতীয় নৌবাহিনী বিদ্রোহ (ইংরেজী:"Royal Indian Navy Revolt") (বা, 'ভারতীয় নৌবাহিনী বিদ্রোহ', বা 'বোম্বে নৌবিদ্রোহ') হচ্ছে ১৯৪৬ সালের ১৮ ফেব্রুয়ারি মুম্বাই উপকূলে তত্কালীন রাজকীয় ভারতীয় নৌবাহিনীর নাবিকদের দ্বারা সংঠিত সাধারণ ধর্মঘট এবং পরবর্তী বিদ্রোহ। বোম্বে থেকে প্রাথমিকভাবে বিদ্রোহের সূচনা হয় এবং পরবর্তীতে পুরো ব্রিটিশ ভারত জুড়ে তা ছড়িয়ে পড়ে; এতে করাচি ও কলকাতা থেকেও সমর্থন পাওয়া যায় এবং শেষ পর্যন্ত মোট ৭৮টি জাহাজ, ২০টি তীরবর্তী প্রতিষ্ঠান এবং ২০,০০০ নৌবাহিনীর নাবিক যুক্ত হয়।নৌবাহিনী বিদ্রোহ:
চিরি নদী
চিরি নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের রংপুর বিভাগের দিনাজপুর, জয়পুরহাট ও রাজশাহী বিভাগের নওগাঁ এবং ভারতের দক্ষিণ দিনাজপুর জেলার একটি নদী। নদীটির দৈর্ঘ্য ৩৮ কিলোমিটার, প্রস্থ ৫০ মিটার, গভীরতা ২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিরি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪১। এই নদী অববাহিকার আয়তন ১৫৪ বর্গকিলোমিটার।
চিরি নদী দিনাজপুর জেলার বিরামপুর উপজেলার জোতমাধব বিল থেকে উৎপত্তি লাভ করে মাত্র ৯ কিলোমিটার বাংলাদেশে প্রবাহিত হয়ে বিরামপুরে সীমান্ত দিয়ে ভারতে প্রবেশ করেছে।
নদীটির পানিপ্রবাহ মৌসুমি প্রকৃতির। এই নদীতে জোয়ার- ভাটার প্রভাব নেই। সাধারণত বন্যাও হয় না।
চিকনাই নদী
চিকনাই নদী বাংলাদেশের উত্তর-পশ্চিমাঞ্চলের নাটোর এবং পাবনা জেলার একটি নদী। নদীটির দৈর্ঘ্য ৫৭ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিকনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৯।
বর্ষাকালে এবং বন্যার সময়ে পদ্মা থেকে আসা অতিরিক্ত পানি চিকনাই নদী দিয়ে প্রবাহিত হয়ে বড়াল নদীতে পতিত হয়। চিকনাই নদীতে প্রচুর মাছ পাওয়া যায়।
সর্বাধিক জনপ্রিয় ওয়েবসাইটসমূহের তালিকা
ওয়েব পাতা মূলত একটি এইচটিএমএল ডকুমেন্ট, যা এইচটিটিপি প্রোটোকলের মাধ্যমে ওয়েব সার্ভার থেকে ইন্টারনেট ব্যবহারকারীর ওয়েব ব্রাউজারের স্থানান্তরিত হয়। সমস্ত উন্মুক্ত ওয়েবসাইটগুলিকে সমষ্টিগতভাবে "ওয়ার্ল্ড ওয়াইড ওয়েব" বা "বিশ্বব্যাপী জাল" নাম দেয়া হয়েছে।
ওয়ার্ল্ড ওয়াইড ওয়েব নির্মিত হয়েছিল রিটিশ সার্নের পদার্থবিদ টিম বার্নার্স-লি দ্বারা ১৯৯০ সালে এবং ১৯৯৩ সালে এপ্রিলে সার্নের ঘোষণা দেন ওয়ার্ল্ড ওয়াইড ওয়েব উন্মুক্ত, যে কেউ ব্যবহার করতে পারবে বিনামূল্যে।
সান পেদ্রো দে তিকুয়িনা
সান পেদ্রো দে তিকুয়িনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকুয়িনা প্রণালীর দক্ষিণ-পশ্চিম তীরে কোপাকাবানা উপদ্বীপের দিকে এই শহর অবস্থিত। কোপাকাবানা থেকে বলিভিয়ার রাজধানী লা পাজ যেতে হলে এই শহর থেকে তিকুয়িনা প্রণালী পেরিয়ে অপরতীরে সান পাবলো দে তিকুয়িনা হয়ে যাওয়া ছাড়া অন্য পথ নেই।
বলিভিয়ার একেবারে পশ্চিম সীমান্তের কাছে অবস্থিত সান পেদ্রো শহরের অবস্থান সান পেদ্রো দে তিকুয়িনা পৌর এলাকার একেবারে কেন্দ্রস্থলে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৬ মিটার। এর পাশ দিয়ে বয়ে যাওয়া তিকুয়িনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরণের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -"টাগেসৎসাইটেনক্লিমা") বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।
লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে "রুটা - ২" "উয়ারিনা" হয়ে তিকুয়িনার অপর তীরে "সান পাবলো দে তিকুয়িনা" শহরে এসে উপস্থিত হয়। এরপর প্রণালী পেরিয়ে এই রাস্তা প্রথমে আরও ৭ কিমি দূরে কোপাকাবানা পৌঁছয় ও তারপর আরও ৮ কিমি দূরে পেরু সীমান্তের "খাসানি" পর্যন্ত বিস্তৃত হয়।
গত বিশ বছরে এই শহরের জনসংখ্যা উল্লেখযোগ্য ভাবে হ্রাস পেয়েছে।
এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকুয়িনা পৌর এলাকার ৯২.৫% মানুষই আইমারা ভাষাতেই কথা বলে থাকেন।
১৮৭৯-১৮৮৪ সালের প্রশান্ত মহাসাগরীয় যুদ্ধে চিলির কাছে পরাজয়ের ফলে প্রশান্ত মহাসাগরের সাথে সংযোগ হারিয়ে বলিভিয়া এখন একটি সম্পূর্ণ স্থলবেষ্টিত দেশ। তার সম্পূর্ণ সামরিক নৌবল এখন তাই তিতিকাকা হ্রদেই সীমাবদ্ধ। সান পেদ্রোকে আশ্রয় করেই তা কাজ করে। সেই হিসেবে বলিভিয়ার একমাত্র সামরিক বন্দর এখন এই শহর, যাকে কেন্দ্র করে বলিভীয় নৌবাহিনী মাঝে মাঝে মহড়ার আয়োজনও করে থাকে।
কালীগঙ্গা নদী
কালীগঙ্গা নদী বাংলাদেশের কুষ্টিয়া-ঝিনাইদহ জেলার উপর দিয়ে প্রবাহিত একটি নদী।
কালীগঙ্গা নদী কুষ্টিয়া জেলায় অবস্থিত গড়াই নদী থেকে পানিপ্রবাহ গ্রহণ করে সোজা দক্ষিণে প্রবাহিত হয়ে ঝিনাইদহ সদর উপজেলায় প্রবেশ করেছে।
কালিন্দী নদী
কালিন্দী নদী একটি জোয়ার ভাঁটার নদী, সুন্দরবনের কাছে ভারতের পশ্চিম বঙ্গ রাজ্যের উত্তর চব্বিশ পরগণা জেলার মধ্য দিয়ে বাংলাদেশের সাতক্ষীরা জেলার সীমান্ত ঘেঁষে প্রবাহিত হয়েছে। হিঙ্গলগঞ্জের কাছে ইছামতি নদী কয়েকটি জলধারায় বিভক্ত হয়েছে। এর মধ্যে উল্লেখযোগ্য হচ্ছে রায়মঙ্গল নদী, বিদ্যাধরী নদী, ঝিলা নদী, কালিন্দী নদী এবং যমুনা নদী। সুন্দরবনের উপকূল জুড়ে এই নদীগুলো প্রশাখা বিস্তার করেছে।
কালিগঞ্জ উপজেলার পশ্চিম দিকে বসন্তপুরে যমুনা থেকে একটি শাখা সোজা দক্ষিণ দিকে চলে গেছে। রাজা প্রতাপাদিত্যের সময় এই শাখা সাধারণ খালের মতো ছিল। এই খাল ‘কালিন্দী' নামে পরিচিত। ১৮১৬ সালে খনন করে এই খাল আরও দক্ষিণে কলাগাছির সাথে যুক্ত করা হয়। পরে প্লাবনে কালিন্দী বড় নদীতে পরিণত হয়। আন্তর্জাতিক সীমান্ত দিয়ে প্রবাহিত হয়ে রায়মঙ্গলের মাধ্যমে সাগরে পড়েছে। এই নদী বর্তমানে বাংলাদেশ-ভারতের সীমা নির্দেশ করেছে। উল্লেখ্য, কালিন্দীতে কলাগাছির সাথে সংযুক্ত করার আগে কালিগঞ্জে যমুনা থেকে একটি খাল কেটে পূর্বদিকে বাঁশতলা নদীর সাথে সংযুক্ত করা হয়। খালই বর্তমানে কাকশিয়ালী নদী।
তাম্রচূড়া
তাম্রচূড়া বা কুকুরমুতা (বৈজ্ঞানিক নাম:Blumea lacera) হচ্ছে ১৮৩৪ সালে বর্ণিত Asteraceae বা সূর্যমুখী পরিবারের একটি উদ্ভিদ।
এটি খুব দ্রুত বৃদ্ধি পাওয়া একটি জংলি গাছ। এরা কয়েক সেন্টিমিটার পর্যন্ত লম্বা হয়ে থাকে। পুরো শরীর ও পাতা এক প্রকার নরম লোমশ আবরণে ঢাকা। পাতাগুলো একটু চাপ দিলে এর থেকে নিঃসরিত রসে বেশ কটু গন্ধ আছে। এদের হলুদ ফুল গুচ্ছগুলো কিছুদিন পরে ছাই বর্ণ ধারণ করে এবং ফুল গুলো তুলার মত হয়ে উরে যাবার জন্য প্রস্তুত হয় তখন দেখলে মনে হবে যেনো পাকা চুলের মাথা একটা। এই অবাঞ্ছিত আগাছার নাম সন্ধানে বেশ বিব্রত হতে হয় আঞ্চলিক ভাবে একে কুকুর মুতা,কুকুর শুঙ্গ,জংলি মুলী এই ধরনের নামে ডাকা হয়। এমন নাম করনের পেছনে কোনো কারণ আছে কিনা আমার জানা নাই। তবে ইন্ডিয়া তামিলনাড়ু তে এর চমৎ্কার নাম রয়েছে তাম্রচূড়া আর এটি বেশি গ্রহণযোগ্য। তাম্রচূড়া ঔষধি গাছটি জ্বর, মুখে বাথা সহ নানান অসুখে ব্যবহার হয়ে আসছে।
রায়মঙ্গল নদী
রায়মঙ্গল নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য বাংলাদেশ অংশের দৈর্ঘ্য ৬২ কিলোমিটার, গড় প্রস্থ ২২৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রায়মঙ্গল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৩।
রায়মঙ্গল নদীটি সুন্দরবনের কাছে ভারতের পশ্চিমবঙ্গ রাজ্যের উত্তর চব্বিশ পরগণা জেলার মধ্য দিয়ে বাংলাদেশের সাতক্ষীরা জেলার সীমান্ত ঘেঁষে প্রবাহিত হয়েছে। হিঙ্গলগঞ্জের কাছে ইছামতি নদী কয়েকটি জলধারায় বিভক্ত হয়েছে। এর মধ্যে উল্লেখযোগ্য হচ্ছে রায়মঙ্গল নদী, বিদ্যাধরী নদী, ঝিলা নদী, কালিন্দী নদী এবং যমুনা নদী। সুন্দরবনের উপকূল জুড়ে এই নদীগুলো প্রশাখা বিস্তার করেছে। নদীটি সুন্দরবনের অভ্যন্তরস্থ নৌচলাচল পথ হিসেবে নদীটি ব্যবহৃত হয়। নদীটি উপকূলীয় জোয়ার ভাঁটার নদী।
কাজীপুর নদী
কাজীপুর নদী বাংলাদেশের সিরাজ গঞ্জ জেলার কাজিপুর উপজেলার মধ্য দিয়ে প্রবাহিত একটি নদী। নদীটি দক্ষিণে প্রবাহিত হয়ে ইছামতি নদীতে পতিত হয়েছে।
কাজিপুর নদীটি মূলত যমুনা নদীর একটি ক্ষুদ্র জলধারা যা কাজিপুরের উত্তরাংশে পৃথক হয়েছে। নদীটি কাজিপুর উপজেলার মধ্য দিয়ে দক্ষিণে প্রবাহিত হয়ে সিরাজগঞ্জ সদর উপজেলার কাছে ইছামতি নদীর সাথে মিলিত হয়েছে। কাজিপুর নদী এবং ইছামতির মিলিত জলধারা রায়গঞ্জ উপজেলার নালকার কাছে করতোয়া নদীর সাথে মিলিত হয়েছে।
খোয়াথল্যাংতুইপুই নদী
খোয়াথল্যাংতুইপুই নদী যা কর্ণফুলি নামেও পরিচিত, ভারতের মিজোরাম রাজ্যের একটি নদী। মিজোরামের দক্ষিণ-পশ্চিমাঞ্চলের পয়ঃনিষ্কাশন ব্যবস্থা নদীটির উপর নির্ভরশীল। নদীটির উৎসমুখ মমিত জেলার শৈতা গ্রাম অবস্থিত। এটা বাংলাদেশের সীমান্ত বরাবর দক্ষিণে প্রবাহিত হয়ে তলাবুং এর কাছে বাংলাদেশে প্রবেশ করেছে। নদীটির প্রধান শাখাগুলোর মধ্যে কাওরপুই নদী বা থেগা নদী, তুইচ্যাং নদী এবং ফেইরুয়াং নদী উল্লেখযোগ্য।
খোলপেটুয়া নদী
খোলপেটুয়া নদী বাংলাদেশের দক্ষিণ-পশ্চিমাঞ্চলের সাতক্ষীরা এবং খুলনা জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ৫৫০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোলপেটুয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৩। এটি গঙ্গা-পদ্মা নদী ব্যবস্থাপনার অন্যতম বৃহৎ নদী।
খোলপেটুয়া নদী সাতক্ষীরা জেলার আশাশুনি উপজেলার বুদ্ধহাটা ইউনিয়নে প্রবহমান বেতনা নদী থেকে উৎপত্তি লাভ করেছে। অতঃপর নদীটি খুলনা জেলার কয়রা উপজেলার বেদকাশি ইউনিয়ন পর্যন্ত প্রবহিত হয়ে অর্পণগাছিয়া নদীতে পতিত হয়েছে। অর্থাৎ এটি খুলনা বিভাগের সাতক্ষীরা জেলার আশাশুনি এবং শ্যামনগর উপজেলার এবং খুলনা জেলার কয়রা উপজেলার প্রধান নদী। এই নদী পথিমধ্যে কাপসন্ডা, গোরালি প্রভৃতি স্থান স্পর্শ করে ঘোলা নামক স্থানে গলঘেসিয়া নদীর সাথে যুক্ত হয়েছে । অতঃপর আরও দক্ষিণে অগ্রসর হয়ে শ্যামনগর উপজেলার নওয়াবেকির পাশ দিয়ে বুড়িগোয়ালিনিতে আড়পাঙ্গাশিয়া নাম ধারণ করেছে এবং পারশেমারির নিকট কপোতাক্ষের সাথে মিলিত হয়েছে।
বোয়িং ৭৮৭ ড্রিমলাইনার
বোয়িং ৭৮৭ ড্রিমলাইনার হল বোয়িং কমার্শিয়াল এয়ারপ্লেন কোম্পানির তৈরী করা দুই ইঞ্জিন বিশিষ্ট মাঝারি আকারের সুপরিসর বিমান। বিমানটি প্রকরণ ভেদে সর্বোচ্চ ৩ টি শ্রেণীতে ২৪২ থেকে ৩৩৫ জন পর্যন্ত যাত্রী পরিবহনে সক্ষম। ড্রিমলাইনার বিমানটি হালকা যৌগিক পদার্থ দিয়ে তৈরী হওয়ায় এয়ারলাইন শিল্পে আজ পর্যন্ত সবচেয়ে জ্বালানী সাশ্রয়ী হিসেবে পরিচিতি পেয়েছে। বোয়িং ৭৮৭ কে ৭৬৭ এর চেয়ে প্রায় ২০% জ্বালানী সাশ্রয়ী করে ডিজাইন করা হয়েছে। এছাড়াও আধুনিক কিছু বৈশিষ্ট যেমন ইলেক্টিক্যাল ফ্লাইট সিস্টেম, চার প্যানেল বিশিষ্ট উইন্ডশিল্ড, শব্দ নিরোধি শেভরন ইত্যাদি বিমানটিকে অন্যান্য করে তুলেছে। ড্রিমলাইনারের উড্ডয়ন প্রক্রিয়া বোয়িং ৭৭৭ এর সাথে সামঞ্জস্যপূর্ন ভাবে তৈরী করায় বোয়িং ৭৭৭ এ প্রশিক্ষণপ্রাপ্ত পাইলটরা নতুন কোন প্রশিক্ষণ ছাড়াই এটি উড্ডয়ন করতে পারে।
বোয়িং ৭৮৭ ২০১১ সালের মার্চের দইকে ফেডারেল এভিয়েশন এডমিনেস্ট্রেশন ও ইউরোপিয়ান এভিয়েশন সেফটি এজেন্সির অনুমোদন পায় এবং একই বছরের সেপ্টেম্বরে প্রথম চালানটি হস্তান্তর করা হয়। ২০১১ সালের অক্টোবরে অল নিপ্পন এয়ারওয়েজ সর্বপ্রথম এই বিমান দিয়ে বাণিজ্যিকভাবে যাত্রী পরিবহন শুরু করে। এর পর থেকে বোয়িং কোম্পানি বিভিন্ন এয়ারলাইন্স থেকে প্রায় ১০৭১ টি বিমান সরবরাহ করার অর্ডার পায়।
বাণিজ্যিক যাত্রী পরিবহনের সূচনালগ্নটি ড্রিমলাইনার অপারেটরদের জন্য খুব একটা সুখকর হয় নি। ব্যাটারি জনিত বিভিন্ন সমস্যার কারণে বিভিন্য ইউরোপ আমেরিকা সহ বিভিন্য দেশের এভিয়েশন সেফটি এজেন্সিগুলো বেশ কিছুদিনের জন্য অপারেশন থেকে সরিয়ে রাখে। বোয়িংএর নিবিড় পর্যবেক্ষন ও ব্যাটারির নকশা পূনঃমূল্যায়নের ও এভিয়েশন সেফটি এজেন্সির অনুমোদনের পর ২০১৩ সালের মে মাসের দিকে বিমানটি পুনরায় যাত্রী পরিবহন শুরু করে।
মুন্সিগঞ্জ সরকারি টেকনিক্যাল স্কুল ও কলেজ
মুন্সিগঞ্জ গভ: টেকনিক্যাল স্কুল এন্ড কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি ঢাকা বিভাগের মুন্সিগঞ্জ জেলার সদর থানার রিকাবি বাজার এলাকায় অবস্থিত এবং বাংলাদেশ কারিগরি শিক্ষা বোর্ডের অধীনস্থ।
'মুন্সিগঞ্জ গভ: টেকনিক্যাল স্কুল এন্ড কলেজ' ১৯৮৪ সালে সরাসরি সরকারি ব্যবস্থাপনায় 'মুন্সিগঞ্জ ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়। ২০০৪ সালের ১ জানুয়ারি হতে এটি সরকারি নির্দেশনা অনুসারে 'মুন্সিগঞ্জ গভ: টেকনিক্যাল স্কুল এন্ড কলেজ' নামে পরিচিত হয়।
নকিয়া লুমিয়া ৫০৫
নকিয়া লুমিয়া ৫০৫ নকিয়া দ্বারা উৎপাদিত একটি স্মার্টফোন, যা মাইক্রোসফট এর উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়। ২০১২ সালের ডিসেম্বরে এটিকে একটি Telcel এর অনন্য ডিভাইস হিসেবে ঘোষণা করা হয় এবং ২০১৩ সালের জানুয়ারীর শুরুর দিকে মেক্সিকোতে উপলব্ধ হয়। ২০১৩ এর জানুয়ারীর শেষের দিকে ঘোষণা করা হয় লুমিয়া ৫০৫ কলম্বিয়া, চিলি এবং পেরুতে উপলব্ধ হবে।
মানিকগঞ্জ সরকারি টেকনিক্যাল স্কুল ও কলেজ
মানিকগঞ্জ সরকারি টেকনিক্যাল স্কুল ও কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি ঢাকা বিভাগের মানিকগঞ্জ জেলার সদর থানায় অবস্থিত এবং বাংলাদেশ কারিগরি শিক্ষা বোর্ডের অধীনস্থ।
মানিকগঞ্জ সরকারি টেকনিক্যাল স্কুল ও কলেজ ১৯৮৪ সালে সরকারি ব্যবস্থাপনায় 'মানিকগঞ্জ ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়। ২০০৪ সালের ১ জানুয়ারি হতে সরকারি নির্দেশনা অনুসারে এটির নাম 'মানিকগঞ্জ সরকারি টেকনিক্যাল স্কুল ও কলেজ' করা হয়।
নকিয়া লুমিয়া ৫১০
নকিয়া লুমিয়া ৫১০ নকিয়া দ্বারা উৎপাদিত মাইক্রোসফট এর উইন্ডোজ ফোন ৭ স্মার্টফোন, যা চীন, ভারত, এশিয়া প্যাসিফিক এবং ল্যাটিন আমেরিকার মত উন্নয়নশীল বাজারের জন্য বিশেষভাবে তৈরী করা হয়েছে, উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়।
ভূতত্ত্ব
ভূতত্ত্ব বা ভূবিদ্যা () ভূবিজ্ঞানের একটি শাখা যেখানে পৃথিবী, পৃথিবীর গঠন, পৃথিবী গঠনের উপাদান সমূহ, পৃথিবীর অতীত ইতিহাস এবং এর পরিবর্তন নিয়ে আলোচনা করা হয়। ভূতত্ত্ব শিক্ষা খনিজ ও প্রাকৃতিক সম্পদ উত্তোলন, পরিবেশ রক্ষার গুরুত্ব, অতীত আবহাওয়া ব্যাখ্যা করে ভবিষ্যতের আবহাওয়া জলবায়ু সম্পর্কে ধারনা, প্রাকৃতিক দুর্যোগ মোকাবেলায় গুরুত্বপূর্ণ ভূমিকা পালন করে।
পৃথিবীর অভ্যন্তরীণ গঠন কতক গুলো স্তরে বিভক্ত। প্রায় ৬৩৭৮ কিমি নিচে রয়েছে এর কেন্দ্র। পৃথিবীর উপরিভাগ থেকে কেন্দ্র পর্যন্ত প্রধান স্তর গুলো হল ০-৩৫ কিমি পুরু বাইরের ভূত্বক (crust), ৩৫-২৮৯০ কিমি পুরু ম্যান্টল (mantle), ২৮৯০-৬৩৭৮ কিমি পর্যন্ত কোর (Core)। ভূতাত্ত্বিক তথ্য উপাত্তের অধিকাংশই সংগৃহীত হয় সমগ্র পৃথিবীর উপরিভাগের কঠিন স্তর থেকে। পৃথিবীর উপরিভাগের স্তরের মাটি-পাথরের মাঝেই লুকিয়ে আছে এর ইতিহাস এবং সম্পদ। এই ইতিহাস সংগ্রহ এবং সম্পদ উত্তোলনই ভূতত্ত্বের প্রধান উদ্দেশ্য।
বেশিরভাগ ভূতাত্ত্বিক উপাত্ত এসেছে ভূ-নিম্ন উপাদানের গবেষণা থেকে। এই উপাদানমুহ প্রধানত দুইভাগে ভাগ করা যায়- শিলা ও অসংহত বস্তু।
ভূতত্ত্ব প্রধানত শিলা গবেষণার মাঝেই নিহিত। শিলা পৃথিবীর ভূতাত্ত্বিক ইতিহাস সংরক্ষণ করে। উৎপত্তি ও গঠন অনুসারে শিলাসমূহকে তিনটি প্রধান শ্রেণীতে ভাগ করা যায়। এগুলো হল- আগ্নেয় শিলা, পাললিক শিলা ও রুপান্তরিত শিলা। শিলাচক্রের মাধ্যমে তাদের মধ্যকার সম্পর্ক বোঝা যায়। (চিত্র দেখুন)
লাভা বা ম্যাগমা কঠিন হয়ে আগ্নেয় শিলা তৈরি হয়। আগ্নেয় শিলা চূর্ণ-বিচূর্ণ হয়ে অন্যত্র স্থানান্তরিত হয় এবং সংবদ্ধ হয়ে পাললিক শিলা তৈরি হয়। এই শিলা আবার তাপ ও চাপের প্রভাবে খনিজের পরিমাণ পরিবর্তন হয়ে রুপান্তরিত শিলায় পরিণত হতে পারে। আবার এই তিন ধরণের শিলাই অত্যধিক তাপে গলিত হয়ে ম্যাগমায় রুপান্তরিত হতে পারে। এই ম্যাগমা থেকে পুনরায় আগ্নেয় শিলা তৈরি হতে পারে।
ভূতত্ত্ববিদরা শিলা অধ্যয়নের জন্য ঐ শিলা কি কি খনিজ সমন্বয়ে গঠিত তা নির্ণয় করে। খনিজ সমুহের বিভিন্ন বৈশিষ্ট নির্ণয়ের জন্য নানাবিধ পরীক্ষা-নিরীক্ষা করা হয়। নমুনা পরীক্ষণের বৈশিষ্টগুলো হল-
ঔজ্জ্বল্যতা(Lustre): তল হতে প্রতিফলিত আলোর পরিমাণ। উজ্জলতা দুই রকমের- ধাতব ও অধাতব।
রঙ(Color): রঙ অনুসারে খনিজসমুহকে বিভিন্ন দলে ভাগ করা হয়।
রেখা(Streak): পোরসেলিন ফলকে আঁচর কেটে রেখাপাত করা হয়। এর রঙ দিয়ে খনিজ চেনা যায়।
দ্রঢ়িমা(Hardness): আঁচর কাটতে বাধার পরিমাণ।
আপেক্ষিক গুরুত্ব(Specific Gravity): নির্দিষ্ট আয়তনের ভর।
বুদবুদ(Effervescence): হাইড্রক্লোরিক এসিডের প্রভাবে বুদবুদ সৃষ্টি।
চৌম্বকত্ব(Magnetism): চুম্বকের সাহেয্যে চুম্বক অথবা অচুম্বক পদার্থ নির্ণয়।
গন্ধ(Odor): খনিজের স্বতন্ত্র গন্ধ থাকতে পারে। যেমন: সালফার।
ভূতত্ত্ববিদরা গবেষনা ক্ষেত্রে শিলাচূর্ণ(অজমাটবদ্ধ) অধ্যয়ণ করে।
ধলাই নদী
ধলাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক ধলাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪০।
নদীটির দৈর্ঘ্য ১৪৪ কিলোমিটার এবং বাংলাদেশ অংশে দৈর্ঘ্য ১৩ কিলোমিটার। এর প্রস্থ ৫০ মিটার এবং অববাহিকার আয়তন ৩৪২ বর্গকিলোমিটার।
ধলাই নদী ভারতের ত্রিপুরা রাজ্যের পূর্ব দিকের পাহাড়ে উৎপত্তি লাভ করেছে। সেখান থেকে উত্তর দিকে প্রবাহিত হয়ে মৌলভীবাজার জেলার কমলগঞ্জ উপজেলা দিয়ে বাংলাদেশে প্রবেশ করেছে। পরে নদীটি রাজনগর উপজেলায় মনু নদীতে মিলিত হয়েছে।
মজিবর রহমান দেবদাস
মজিবুর রহমান দেবদাস (জন্ম- ১লা জানুয়ারী, ১৯৩০) একুশে পদক বিজয়ী বাংলাদেশের মুক্তিযোদ্ধা।
মজিবুর রহমান ১৯৩০ খ্রিস্টাব্দের ১লা জানুয়ারি ব্রিটিশ ভারতের বেঙ্গল প্রেসিডেন্সির অন্তর্ভুক্ত জয়পুরহাট জেলায় জন্মগ্রহণ করেন। তিন ভাইয়ের মধ্যে তিনি সবার বড়। তিনি ১৯৪৬ খ্রিস্টাব্দে খঞ্জনপুর উচ্চবিদ্যালয় থেকে প্রথম বিভাগে ম্যাট্রিক পাস করেন। এরপর তিনি বগুড়া আজিজুল হক কলেজ থেকে উচ্চ মাধ্যমিক পাশ করেন। ১৯৫২ সালে ঢাকা বিশ্ববিদ্যালয় থেকে প্রথম শ্রেণীতে প্রথম হয়ে এমএ পাশ করার পর তিনি বগুড়া আজিজুল হক কলেজে শিক্ষকতা করেন। ১৯৫৬ সালে পাকিস্তানের করাচী শহরের নাজিমাবাদ কলেজে অধ্যাপনা শুরু করেন। ১৯৬৪ সালে অস্ট্রেলিয়ার মেলবোর্ন বিশ্ববিদ্যালয় থেকে মজিবুর ফলিত গণিত এমএসসি ডিগ্রি লাভ করেন। ১৯৬৭ সালের ১৬ অক্টোবর তিনি রাজশাহী বিশ্ববিদ্যালয়ে গণিত বিভাগে জ্যেষ্ঠ প্রভাষক হিসেবে যোগদান করেন।
বাংলাদেশের স্বাধীনতাযুদ্ধের সময় রাজশাহী বিশ্ববিদ্যালয়ে পাকিস্তানি সেনাবাহিনীর গণহত্যার প্রতিবাদে মজিবুর বিশ্ববিদ্যালয় প্রশাসনের নিকট একটি চিঠি পাঠালে বিশ্ববিদ্যালয় এই চিঠি সেনাবাহিনীকে পাঠিয়ে দেয়। ১৯৭১ খ্রিস্টাব্দের ১২ই মে তাঁকে গ্রেপ্তার করা হয় এবং সেনা ছাউনিতে তাঁকে শারীরিক ও মানসিক নির্যাতন করায় মজিবর পরবর্তীকালে তাঁর স্মৃতিশক্তি হারান।
১৯৯৮ খ্রিস্টাব্দের ২রা আগস্ট রাজশাহী বিশ্ববিদ্যালয় মজিবরকে সংবর্ধনা দেয়। মুক্তিযুদ্ধ জাদুঘরের ট্রাস্ট সদস্য মফিদুল হক তাঁকে নিয়ে "কান পেতে রই" নামক একটি প্রামাণ্য চলচ্চিত্র তৈরি করেন। ২০১৫ খ্রিস্টাব্দের ১৯শে ফেব্রুয়ারী বাংলাদেশ সরকার তাঁকে একুশে পদক পুরস্কার প্রদান করেন।
ধানখালী নদী
ধানখালী নদী বাংলাদেশে অবস্থিত একটি নদী।
ধানখালী নদীটি পটুয়াখালী জেলার কলাপাড়া উপজেলার প্রধান নদী, নদীটি রবনাবাদ খালের সাথে মিলিত হয়েছে।
জেমস অ্যান্ড্রু ব্রাউন-র‌্যামসে, ডালহৌসির প্রথম মার্কু
জেমস অ্যান্ড্রু ব্রাউন-র‌্যামসে, ডালহৌসির প্রথম মার্কু, কেটি, পিসি (জন্ম: ২২ এপ্রিল, ১৮১২ - মৃত্যু: ১৯ ডিসেম্বর, ১৮৬০) মিডলোথিয়ানের ডালহৌসি ক্যাসলে জন্মগ্রহণকারী স্কটিশ রাজকর্মচারী ও ব্রিটিশ ভারতের ঔপনিবেশিক প্রশাসক ছিলেন। ১৮৪৮ থেকে ১৮৫৬ সময়কালে লর্ড ডালহৌসি ভারতের গভর্নর-জেনারেল হিসেবে দায়িত্ব পালন করেন। ১৮৩৮ সাল পর্যন্ত লর্ড র‌্যামসে এবং ১৮৩৮ থেকে ১৮৪৯ সাল পর্যন্ত দি আর্ল অব ডালহৌসি নামে পরিচিত ছিলেন তিনি।
ব্রাউন-র‌্যামসে ওয়েলিংটনের জেনারেল ও পরবর্তীতে কানাডার গভর্নর-জেনারেল ডালহৌসির নবম আর্ল জর্জ র‌্যামসের তৃতীয় ও কনিষ্ঠ পুত্র ছিলেন। জর্জ র‌্যামসে ভারতে কমান্ডার-ইন-চিফ ছিলেন। তাঁর মা ক্রিস্টিনা (বিবাহ-পূর্ব ব্রাউন অব কলস্টো, হ্যাডিংটনশায়ার)। তাঁর বড় দুই ভাই কৈশোরেই মৃত্যুবরণ করেন। ছোটখাট গড়নের ব্রাউন-র‌্যামসের কপাল বেশ বড় ছিল।
শৈশবের অনেকগুলো বছর পিতা-মাতার সাথে কানাডায় অতিবাহিত করেন। স্কটল্যান্ডে ফিরে ১৮২৫ সালে হ্যারো স্কুলে ভর্তি হন। দুই বছর পর তাঁকে বিদ্যালয় থেকে বহিষ্কার করা হয়। এরপর রেভ. মি. টেম্পেলের তত্ত্বাবধানে তাঁর সমগ্র শিক্ষাজীবন কাটে।
তাঁর সমর্থকদের মতে, তিনি দূরদর্শী গভর্নর-জেনারেল হিসেবে ভারতে ইস্ট ইন্ডিয়া কোম্পানি শাসনকে সুদৃঢ়করণে ভূমিকা রেখেছেন। এরফলে পরবর্তীকালে কোম্পানির প্রশাসনে স্থিরতা এসেছে। তাঁর বলিষ্ঠ নীতি গ্রহণের ফলে পরবর্তী শাসকগণ প্রজাবিদ্রোহ কঠোরভাবে দমন করতে পেরেছেন।
তাঁর সমালোচকগণের অভিমত, তাঁর ধ্বংসাত্মক নীতি গ্রহণের ফলে ইস্ট ইন্ডিয়া কোম্পানির আর্থিক ও সামরিক অবস্থান হঠকারী নীতিতে পরিণত হয়। এছাড়াও তিনি ১৮৫৭ সালের সিপাহী বিদ্রোহের বীজ লুকিয়ে রেখেছিলেন। ভারতে লাভজনক বাণিজ্যিক কর্মকাণ্ড পরিচালনায় সিদ্ধহস্তের অধিকারী কোম্পানিকে দেউলিয়া ঔপনিবেশিক প্রশাসনে রূপান্তর করেছেন। ভারতে তাঁর শাসনকালে ভিক্টোরিয়া সরকারকে ভারতীয় প্রশাসনে প্রত্যক্ষভাবে হস্তক্ষেপ করতে হয়েছে। মৃত্যুর প্রাক্কালে ইংল্যান্ড ও ভারতের অনেকের কাছেই ব্যাপকভাবে ধিকৃত হন তিনি। ১৮৫৭ সালে ভারতে সিপাহী বিদ্রোহের পর চুক্তিনামার তাৎপর্য্য উপলদ্ধিতে ব্যর্থ হন। তাঁর অতিমাত্রায় আত্মবিশ্বাসী মনোভাব, কেন্দ্রীভূত কার্যক্রম ও ব্যয়বহুল কার্যকলাপের এ সঙ্কটের জন্য দায়ী।
ধানসিঁড়ি নদী
ধানসিঁড়ি নদী বাংলাদেশের ঝালকাঠি জেলায় অবস্থিত। একদা প্রমত্তা নদীটি এখন ক্ষীণকায়া।
নদীটির দৈর্ঘ্য ১৩০ কিলোমিটার, গড় প্রস্থ ৪৯০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কীর্তনখোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৬। এই নদীর তীরে ঝালকাঠি শহর অবস্থিত।
বাংলা সাহিত্যে ধানসিঁড়ি নদীটি প্রেম এবং ভালোবাসার প্রতীক হিসেবে ব্যবহৃত হয়। বিখ্যাত প্রকৃতিবাদী কবি জীবনানন্দ দাশ রূপসী বাংলা কবিতায় ধানসিঁড়ি নদীটির সাথে পরিচয় করিয়ে দিয়েছেন। এই নদীর সৌন্দর্যে তিনি এতটাই বিমোহিত হয়েছিলেন যে তাঁর সবচেয়ে জনপ্রিয় কবিতা রচনার পেছনে এই নদীটি ছিল প্রধান অনুপ্রেরনা। তার বিখ্যাত লাইন:
"আবার আসিব ফিরে ধানসিঁড়িটির তীরে এই বাংলায়"
নাগর লোয়ার নদী
নাগর নদ বা নাগর লোয়ার নদী বাংলাদেশের একটি নদী। এটি আত্রাই উপজেলা এবং সিংড়া উপজেলার সীমানা চিহ্নিত করে প্রবাহিত হয়েছে। নাটোর জেলায় এই নদীর দৈর্ঘ্য ২০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক নাগর লোয়ার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৬।
নাগর নদ বগুড়া জেলার শিবগঞ্জ উপজেলার পৌর এলাকায় প্রবাহিত করতোয়া (নীলফামারী) নদী থেকে উৎপত্তি লাভ করেছে। তারপর এই নদীর জলধারা নাটোর জেলার সিংড়া উপজেলার পৌরসভা পর্যন্ত প্রবাহিত হয়ে আত্রাই (নওগাঁ-নাটোর) নদীর সাথে মিলিত হয়েছে হয়েছে। নাগর নদ করতোয়া নদীর শাখা নদী। নদীটি নাটোর জেলার সিঙ্গারা উপজেলায় আত্রাই নদীর সাথে মিলিত হয়েছে। এটি জয়পুরহাটের কালাই উপজেলার অন্যতম প্রধান নদী।
বর্ষাকালে পানিতে ভরে যায়। শুষ্ক মৌসুমে চার-পাঁচ মাস নদী শুকিয়ে যায়। তখন নৌকা চলাচলের জন্য অনুপযোগী হয়ে পড়ে। অনেক বছর ধরে সংস্কার না করায় নাগর নদটি বর্তমানে তার অতীতের নাব্যতা হারিয়ে মরা খালে পরিণত হয়েছে।
নীলগঞ্জ নদী
নীলগঞ্জ নদী বাংলাদেশে অবস্থিত একটি নদী। এটি পটুয়াখালী জেলার কলাপাড়া উপজেলার অন্যতম প্রধান নদী। নদীটি আন্ধারমানিক নদীর সাথে মিলিত হয়েছে।
মুন্ডা বিদ্রোহ
মুন্ডা বিদ্রোহ ছিলো ব্রিটিশ শাসনাধীন ভারতে উনিশ শতকের প্রথমাংশে সংঘটিত একটি আদিবাসী কৃষক বিদ্রোহ। বিরসা মুন্ডার নেতৃত্বে ১৮৯৯-১৯০০ সালে এই বিদ্রোহ সংগঠিত হয়। রাঁচির দক্ষিণাঞ্চলে সৃষ্ট এই বিদ্রোজকে মুন্ডারি ভাষায় বলা হয় ‘উলগুলান’; যার অর্থ 'প্রবল বিক্ষোভ'। এই বিদ্রোহের মূল লক্ষ্য ছিল মুন্ডা রাজ ও স্বাধীনতা প্রতিষ্ঠা।
নেকাব্বরের মহাপ্রয়াণ
নেকাব্বরের মহাপ্রয়াণ মাসুদ পথিক পরিচালিত ২০১৪ সালের বাংলাদেশী নাট্য চলচ্চিত্র। নির্মলেন্দু গুণ রচিত "নেকাব্বরের মহাপ্রয়াণ" কবিতা অবলম্বনে চলচ্চিত্রটির চিত্রনাট্য লিখেছেন মাসুদ পথিক এবং সংলাপ লিখেছেন রাজিব আহসান ও মাসুদ পথিক। বাংলাদেশ সরকার-এর অনুদান প্রাপ্ত চলচ্চিত্রটি প্রযোজনা ও পরিবেশনা করেছে ব্রাত্য চলচ্চিত্র। এতে নাম চরিত্রে (নেকাব্বর) অভিনয় করেছেন জুয়েল জহুর এবং ফাতেমা চরিত্রে অভিনয় করেছেন শিমলা। কয়েকটি উল্লেখযোগ্য চরিত্রে মামুনুর রশীদ, প্রবীর মিত্র, রানী সরকার, বাদল শহীদ, রেহানা জলি প্রমুখ। এছাড়া আরও অভিনয় করেছেন প্রখ্যাত কবি নির্মলেন্দু গুণসহ আরো ১৫ জন কবি। চলচ্চিত্রটিতে কাহিনী চিত্রের পাশাপাশি তথ্যচিত্রের আবহকে ধারণ করার চেষ্টা করে, প্রেম, প্রকৃতি ও মুক্তিযুদ্ধের গাথা সূত্রে তথ্যের ইমেজ ধরে আবহমান বাংলার নিবিড় সংস্কৃতি, জীবনের অন্তর্গত দর্শন, তথা জীবনবোধকে তুলে ধরা হয়েছে।
চলচ্চিত্রটি প্রাথমিকভাবে ৫টি বিভাগে জাতীয় চলচ্চিত্র পুরস্কারে ঘোষিত হয়। পরে "বৃহন্নলা" চলচ্চিত্রের বিরুদ্ধে গল্প চুরির অভিযোগ উঠলে "নেকাব্বরের মহাপ্রয়াণ" শ্রেষ্ঠ চলচ্চিত্র বিভাগেও পুরস্কৃত হয়। অন্য বিভাগগুলো হল শ্রেষ্ঠ গীতিকার, শ্রেষ্ঠ সঙ্গীত পরিচালক, শ্রেষ্ঠ সুরকার, শ্রেষ্ঠ নারী কণ্ঠশিল্পী, শ্রেষ্ঠ রূপসজ্জাকার।
একজন বঞ্চিত মানুষের প্রতিকৃতি হচ্ছেন নেকাব্বর। যিনি অন্যায় ভাবে তাঁর সম্পদ হারিয়েছেন, ১৯৭১ এর মুক্তিযুদ্ধে যোগ দিয়ে তিনি তার প্রেমিকাকে হারিয়েছেন, যুদ্ধে একটি পা খুইয়েছেন। যুদ্ধের পরে পঙ্গু হয়ে বাকি জীবনটা কাটাতে হয়েছে। তাঁকে পাগলা গারদেও থাকতে হয়েছে। পাগলা গারদ থেকে বেরিয়ে অনাহারে থেকেছেন, পেয়েছেন সমাজের  বঞ্চনা আর লাঞ্চনা। একজন নেকাব্বর এমনি লাঞ্চনা বঞ্চনা সহ্য করতে করতে একসময় মৃত্যুবরন করেন।
চলচ্চিত্রটির শ্যুটিং শেষ হয় ২০১২ সালের ডিসেম্বরে। শব্দ ও আবহসংগীতসহ সম্পাদনার কাজ শেষ হয় ২০১৩ সালের জুলাই মাসে। ২০১৩ সালে ডিসেম্বরে ছবিটি বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র লাভ করে।
"নেকাব্বরের মহাপ্রয়াণ" ২০১৪ সালের ২০ জুন সারাদেশে নয়টি প্রেক্ষাগৃহে মুক্তি পায়। যার মধ্যে উল্লেখযোগ্য ছিল ঢাকার স্টার সিনেপ্লেক্স, বলাকা সিনেওয়ার্ল্ড ও মধুমিতা। এছাড়া ২০১৬ সালের ২ জুন শ্রীলংকার কলম্বোতে অনুষ্ঠিত সার্ক চলচ্চিত্র উৎসব-এ ছবিটি প্রদর্শিত হয়।
"নেকাব্বরের মহাপ্রয়াণ" চলচ্চিত্রের সঙ্গীত পরিচালনা ও শব্দ সম্পাদনা করেছেন সাইম রানা। সুর করেছেন বেলাল খান, মুশফিক লিটু, প্রিন্স মাহমুদ, সাইম রানা ও সেলিম মাহমুদ। গীত রচনা করেন মাসুদ পথিক, নির্মলেন্দু গুণ, অসীম সাহা, সাইম রানা, অতনু তিয়াস। গানে কণ্ঠ দিয়েছেন মমতাজ বেগম, বারী সিদ্দিকী, বেলাল খান, সাবরিনা পড়শী, বাদল শহীদ।
আলোকিত বাংলাদেশে লেখা একটি চলচ্চিত্র সমালোচনায় ওয়াহিদ সুজন চলচ্চিত্রটির দৃশ্যায়ন ও সঙ্গীতের প্রশংসা করেছেন। তবে তিনি আবহ সঙ্গীত, দৃশ্যের দিক পরিবর্তন ও কাহিনীর অসামঞ্জস্যতার জন্য এর সমালোচনা করেছেন।
জাতীয় চলচ্চিত্র পুরস্কার
টেলি-সিনে পুরস্কার
বিরসা মুন্ডা
বিরসা মুন্ডা (১৫ সভেম্বর ১৮৭৫ - ১ জানুয়ারি, ১৯০২) ছিলেন ভারতের রাঁচি অঞ্চলের একজন মুন্ডা আদিবাসী এবং সমাজ সংস্কারক। তৎকালীন ব্রিটিশ শাসকদের অত্যাচার-অবিচারের ক্ষুব্ধ হয়ে তিনি আদিবাসী মুন্ডাদের সংগঠিত করে মুন্ডা বিদ্রোহের সূচনা করেন। বিদ্রোহীদের কাছে তিনি বিরসা ভগবান নামে পরিচিত ছিলেন।
বিদ্রোহের পরে বিরসাসহ তাঁর শতাধিক সঙ্গী গ্রেপ্তার হন। বিচারে তাঁর ফাঁসির হুকুম হয়। ফাঁসির আগের দিন রাঁচি জেলের অভ্যন্তরে খাদ্যে বিষ প্রয়োগের ফলে বিরসার মৃত্যু ঘটে। ধৃত অন্যান্য দুজনের ফাঁসি, ১২ জনের দ্বীপান্তর এবং ৭৩ জনের দীর্ঘ কারাবাস হয়।
মহাশ্বেতা দেবীর জনপ্রিয় উপন্যাস 'অরন্যের অধিকার' শহীদ বীরসা মুন্ডার জীবন নির্ভর।
স্টুয়ার্ট উইলিয়ামস
স্টুয়ার্ট ক্লেটন উইলিয়ামস (; জন্ম: ১২ আগস্ট, ১৯৬৯) নেভিসের চার্লসটাউনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ১৯৯৪ থেকে ২০০২ সময়কালে ওয়েস্ট ইন্ডিজ ক্রিকেট দলে মূলতঃ উদ্বোধনী ব্যাটসম্যান হিসেবে খেলেছেন। ডানহাতে ব্যাটিংয়ের পাশাপাশি ডানহাতি মিডিয়াম পেস বোলিং করতেন স্টুয়ার্ট উইলিয়ামস। ঘরোয়া ক্রিকেটে লিওয়ার্ড আইল্যান্ডস ও নেভিস দলের প্রতিনিধিত্ব করেন। বর্তমানে তিনি ওয়েস্ট ইন্ডিজ দলে সহকারী কোচের দায়িত্ব পালন করছেন।
ওয়েস্ট ইন্ডিজের ঘরোয়া প্রথম-শ্রেণীর ক্রিকেট প্রতিযোগিতায় বেশ সাবলীল ভঙ্গীমায় নিজেকে উপস্থাপন করেছেন। টেস্ট ক্রিকেট থেকে বিদায় নেয়ার পর ২০০৫ সালে পুণরায় প্রথম-শ্রেণীর ক্রিকেটে ফিরে আসেন। ঐ মৌসুমেই তিনি দলের ব্যাটিং গড়ে শীর্ষস্থান লাভ করেন। ৫৪.৮৩ গড়ে ৩৩৯ রান তুলে তিনি তাঁর চূড়ান্ত মৌসুম শেষ করে খেলোয়াড়ী জীবনকে বিদায় জানান।
১৬ এপ্রিল, ১৯৯৪ তারিখে ইংল্যান্ডের বিপক্ষে টেস্টে অভিষেক ঘটে তাঁর। গর্ডন গ্রীনিজ ও ডেসমন্ড হেইন্সের অবসর গ্রহণের পর অন্যতম উদ্বোধনী ব্যাটসম্যান হিসেবে প্রতিষ্ঠিত হবার প্রয়াস চালান। প্রতিশ্রুতিশীল ব্যাটসম্যান হওয়া স্বত্ত্বেও তিনি টেস্ট ক্রিকেটের ন্যায় উঁচু পর্যায়ের ক্রিকেটে তেমন রান সংগ্রহ করতে পারেননি। আট বছরব্যাপী খেলোয়াড়ী জীবনে ভারতের বিপক্ষে তিনি তাঁর একমাত্র সেঞ্চুরি করেন। পাশাপাশি ৫২ ইনিংসে মাত্র চারটি অর্ধ-শতকের সন্ধান পেয়েছেন তিনি। প্রথম-শ্রেণীর ক্রিকেটে সাফল্য পেলেও টেস্টের ইনিংসগুলোয় বেশকিছু চমকপ্রদ স্ট্রোকপ্লে দেখিয়ে স্বল্পসময়েই বিদায় নিতে হয়। ক্রিজে তিনি দীর্ঘসময় ব্যাট নিয়ে অবস্থান করতে সক্ষমতা দেখাননি। ফলে, ২০০২ সালে তাঁকে টেস্ট জীবন থেকে বিদায় নিতে হয়েছে। ২ মে, ২০০২ তারিখে ভারতের বিপক্ষে তিনি তাঁর সর্বশেষ টেস্টে অংশ নেন। ২০০১-০২ মৌসুমে সফরকারী ভারতের বিপক্ষে তিনি অপ্রত্যাশিতভাবে দ্বিতীয়বারের মতো খেলার সুযোগ পান। কিন্তু ৫ ইনিংসে মাত্র ৯১ রান তুলেছিলেন যার অধিকাংশই এসেছিল বাউন্ডারি থেকে।
১৭ অক্টোবর, ১৯৯৪ তারিখে ভারতের বিপক্ষে একদিনের আন্তর্জাতিকে অভিষিক্ত হন তিনি। ৩০ মে, ১৯৯৯ তারিখে অস্ট্রেলিয়ার বিপক্ষে সর্বশেষ ওডিআইয়ে অংশ নেন। ১৯৯৯ সালের ক্রিকেট বিশ্বকাপে দলের অন্যতম সদস্য মনোনীত হন। শিবনারায়ণ চন্দরপলের সাথে ওয়েস্ট ইন্ডিজের পক্ষে অপরাজিত ২০০ রানের সর্বোচ্চ জুটি গড়েন।
২০০৪ সালে ক্যারিব বিয়ার সিরিজের খেলায় ফিল্ডিংয়ের সময় আঙ্গুলে ব্যথা পান। গালি অঞ্চলে তিনি তুখোড় ফিল্ডাররূপে পরিচিত ছিলেন। জুলাই, ২০০৮ সালে ক্লাইড বাটসের সভাপতিত্বে জাতীয় দল নির্বাচক প্যানেলের অন্যতম সদস্য মনোনীত হন তিনি।
নেজামে ইসলাম পার্টি
বাংলাদেশ নেজামে ইসলাম পার্টি, যার পূর্বনাম ছিলো জমিয়তে উলামায়ে ইসলাম ও নেজামে ইসলাম পার্টি। বাংলাদেশের ও উপমাহদেশের একমাত্র প্রাচীনতম একটি ঐতিহ্যবাহী ইসলামী রাজনৈতিক দল।
১৯৪৫ সালের ২৮ ও ২৯ অক্টোবর কলিকাতার মুহাম্মদ আলী পার্কে মুসলিম লীগের প্রত্যক্ষ সমর্থনে একটি উলামা সম্মেলন অনুষ্ঠিত হয়। এই সম্মেলন থেকে প্রতিষ্ঠিত হয় 'নিখিল ভারত জমিয়তে ওলামায়ে ইসলাম' নামে একটি নতুন সংগঠন। এই নতুন জমিয়ত পাকিস্তান প্রশ্নে মুসলিম লীগের পক্ষ নেয়।
কিন্তু দেশভাগের পর মুসলীম লীগ নেতৃবৃন্দের ওয়াদা ভঙ্গের ফলে নবগঠিত পাকিস্তানে 'নেজামে ইসলাম' তথা ইসলামী শাসন ব্যবস্থা প্রতিষ্ঠিত হওয়া সুদূর পরাহত দেখে তারা নিরাশ হয়ে পড়েন। এক প্রকার প্রতারিত হয়েই ১৯৫২ সালে নিখিল ভারত জমিয়তে ওলামায়ে ইসলামের নেতৃবৃন্দ মুসলিম লীগের সঙ্গ ত্যাগ করে 'নেজামে ইসলাম পাটি' নামে পৃথক সংগঠন প্রতিষ্ঠা করার উদ্যোগ গ্রহণ করেন।
এই লক্ষ্যে '৫২ সালের ১৮, ১৯ ও ২০ মার্চ বর্তমান কিশোরগঞ্জ জেলার হযরত নগরে দলটির কাউন্সিল অধিবেশন অনুষ্ঠিত হয়। উক্ত অধিবেশনেই মাওলানা আতহার আলী (রহ.) কে সভাপতি, মাওলানা সৈয়দ মুসলেহ উদ্দিনকে সাধারণ সম্পাদক এবং মাওলানা আশরাফ আলী ধর্মন্ডলীকে সহকারী সম্পাদক নির্বাচিত করে 'নেজামে ইসলাম পার্টি'র কার্যক্রম শুরু হয়।
যে কোন মূল্যে পাকিস্তানে নেজামে ইসলাম তথা ইসলামী রাষ্ট্র প্রতিষ্ঠাকে এই পার্টির প্রধান লক্ষ্য হিসেবে স্থির করা হয়। মুসলিম লীগের তুলনায় এই দলের নেতৃতে বড় বড় উলামা থাকায় অল্পদিনেই নেজামে ইসলাম পার্টি একটি শক্তিশালী বৃহৎ দলে পরিণত হয়।
১৯৫৪ সালে নেজামে ইসলাম পার্টি জাতীয় নির্বাচনে অংশ নেয়। এই নির্বাচনে তাদের এককালের পৃষ্ঠপোষক ক্ষমতাসীন মুসলিম লীগকে পরাজিত করার লক্ষ্যে অপরাপর বিরোধী দলগুলোর সমন্বয়ে একটি যুক্তফ্রন্টও গঠন করা হয়। এই ফ্রন্টে নেজামে ইসলাম পার্টি ছাড়া আরও যে সব দল ছিল সেগুলো হলো আওয়ামী লীগ, কৃষক লীগ ও কৃষক শ্রমিক পার্টি।
যুক্তফ্রন্টের নির্বাচনী প্রতীক ছিল 'নৌকা'। যা বর্তমানে আওয়ামী লীগের পরিচয় চিহ্নে পরিণত হয়েছে। ফ্রন্টের পক্ষ থেকে ২১-দফা দাবি সম্বলিত একটি নির্বাচনী ইশতেহার প্রকাশ করা হয়। এর ভূমিকায় বলা হয় : 'কুরআন ও সুন্নাহ-বিরোধী কোন আইন প্রণয়ন করা হবে না।'
যুক্তফ্রন্ট সরকারে নেজামে ইসলাম পার্টি অংশ নেয় এবং মন্ত্রিত্ব লাভের সুবাদে গুরুত্বপূর্ণ নীতি নির্ধারনী ভূমিকা পালন করে। জাতীয় ও প্রাদেশিক পরিষদে দলটির ৩৬ জন নেতা নির্বাচিত হন।
জাতীয় পরিষদে সংসদীয় দলের নেতা ছিলেন দলীয় সভাপতি মাওলানা আতহার আলী (রহ.)। এডভোকেট মৌলভী ফরিদ ছিলেন কেন্দ্রীয় শ্রম মন্ত্রী। প্রাদেশিক পরিষদের স্পীকার ছিলেন আব্দুল ওহাব খান। এছাড়া আইন, ভূমি ও শিক্ষা মন্ত্রনালয়ও ছিল নেজামে ইসলাম পার্টির মন্ত্রীদের দায়িত্বে। পাকিস্তানের সাবেক প্রধানমন্ত্রী চৌধুরী মুহাম্মদ আলী পরবর্তীতে নেজামে ইসলাম পার্টিতে যোগ দিলে তাকে দলের সভাপতি নিযুক্ত করা হয়।
জাস্টিন গ্যাটলিন
জাস্টিন গ্যা্টলিন (; জন্মঃ ১০ ফেব্রুয়ারি, ১৯৮২) একজন আমেরিকান দৌড়বিদ। তিনি ১৯৮২ সালের ১০ ফেব্রুয়ারি জন্মগ্রহন করেন। ১০০ মিটার দৌঁড় প্রতিযোগিতায় তিনি একজন গোল্ড মেডেলধারী। ১০০ মি দৌঁড়ে সর্বশ্রেষ্ঠ রেকর্ড হল ৯.৭৪ সেকেন্ড। ৬০ মি দৌড়ে তিনি দুবার বিশ্ব ইনডোর গেমস চ্যাম্পিয়ন হয়েছিলেন। লন্ডন ২০১২ অলিম্পিক গেমস ১০০ মিটারে তিনি ৯.৭৯ সেকেন্ড সময় নেন এবং ব্রোঞ্জ পদক অর্জন করেন।
ফ্লোরিডার পেনসাকোলা তে অবস্থিত উডম হাই স্কুলে গ্যা্টলিন শিক্ষা লাভ করেন। ২০০ সালের শেষের দিকে তিনি নকচভিল এ অবস্থিত টেন্নেসসি বিশ্বঃবিদ্যালযে ভর্তি হন। এখানেই ভিনচ অ্যান্ডারসন এবং বব এর কাছে শিক্ষা লাভ করেন এবং তারাই গ্যাটলিনের প্রতিভাতে মুগ্ধ হয়ে তাকে একজন দৌড়বিদে পরিনত করেন। তিনি ২০০২ সাল থেকে পরপর ৬টি জিতেন। ২০০৪ অলিম্পিকে ১০০ মিটারে সোনা, ৪০০ মিটারের রিলেতে রৌপ্য, ২০০ মিটারে ব্রোঞ্জ জেতেন। এছাড়াও ২০১২ অলিম্পিকে ১০০ মিটারেও তিনি ব্রোঞ্জ জেতেন।
অ্যাম্পেটামিন পরীক্ষাতে পজিটিভ প্রমানিত হওয়ার কারনে ২০০১ সালে ২ বছরের জন্য এবং ২০০৬ তে ৪ বছরের জন্য তাকে আন্তর্জাতিক প্রতিযোগিতা থেকে নিষিদ্ধ করা হয়।
২০১০ সালের ৩ আগস্ট ৪ বছরের নিষেধাজ্ঞা শেষে গ্যা্টলিন পুনরায় আবার তার দৌড় প্রতিযোগিতার পেশাগত জীবনে ফিরে আসেন।
সান পাবলো দে তিকুয়িনা
সান পাবলো দে তিকুয়িনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকুয়িনা প্রণালীর উত্তর-পূর্ব তীরে কোপাকাবানা উপদ্বীপের বিপরীত দিকে এই শহর অবস্থিত। বলিভিয়ার রাজধানী লা পাজ থেকে কোপাকাবানা যেতে হলে এই শহর থেকে তিকুয়িনা প্রণালী পেরিয়ে অপরতীরে সান পেদ্রো দে তিকুয়িনা হয়ে যাওয়া ছাড়া অন্য পথ নেই।
বলিভিয়ার একেবারে পশ্চিম সীমান্তের কাছে অবস্থিত সান পাবলো শহরের অবস্থান সান পেদ্রো দে তিকুয়িনা পৌর এলাকার মধ্যে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৩ মিটার। এর পাশ দিয়ে বয়ে যাওয়া তিকুয়িনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরণের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -"টাগেসৎসাইটেনক্লিমা") বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।
লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে "রুটা - ২" "উয়ারিনা" হয়ে "সান পাবলো দে তিকুয়িনা" শহরে এসে উপস্থিত হয়। এরপর নৌপথে তিকুয়িনা প্রণালী পেরিয়ে এই রাস্তা সান পেদ্রো দে তিকুয়িনা থেকে আবার শুরু হয়ে আরও ৭ কিমি দূরে কোপাকাবানা পৌঁছয়। সেখান থেকে তারপর আরও ৮ কিমি দূরে পেরু সীমান্তের "খাসানি" পর্যন্ত এই রাস্তা বিস্তৃত।
গত বিশ বছরে এই শহরের জনসংখ্যা সামান্য হলেও বৃদ্ধি পেয়েছে।
এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকুয়িনা পৌর এলাকার ৯২.৫% মানুষই আইমারা ভাষাতেই কথা বলে থাকেন।
অকিঞ্চন
অকিঞ্চন (১৭৫০ – ১৮৩৬) ছিলেন একজন শ্যামাসঙ্গীত ও বৈষ্ণব পদকর্তা। তাঁর প্রকৃত নাম রঘুনাথ রায়। অধুনা ভারতের পশ্চিমবঙ্গ রাজ্যের বর্ধমান জেলার অন্তর্গত চুপি গ্রামে অকিঞ্চন জন্মগ্রহণ করেছিলেন। তাঁর পিতা ব্রজকিশোর রায় ছিলেন বর্ধমান রাজের দেওয়ান।
অকিঞ্চন দিল্লির এক ওস্তাদের কাছে সঙ্গীত শিক্ষা করেছিলেন। সংস্কৃত ও ফারসি ভাষায় সুপণ্ডিত অকিঞ্চন প্রথম দিকে বর্ধমান রাজের দেওয়ান পদে চাকরি করলেও পরে ধর্মসাধনার জন্য সেই চাকরি ত্যাগ করেন।
বিশ্ব সংগীত দিবস
ফরাসী ভাষায় ফেট ডে লা মিউজিক-আর বাংলায় বিশ্ব সংগীত দিবস । ২১ জুন পালিত হয় বিশ্ব সংগীত দিবস ৷ বহু বছর ধরেই এই দিনে ঐতিহ্যবাহী মিউজিক ফেস্টিভ্যালের আয়োজন করছে ফ্রান্স। এভাবে, ১৯৮২ সালে এসে এ ফেস্টিভ্যাল 'ওয়ার্ল্ড মিউজিক ডে'-তে রূপ নেয়। 'গান হতে হবে মুক্ত; সংশয়হীন'- এই স্লোগানকে সামনে রেখেই বিশ্বের ১১০টি দেশ যোগ দেয় এই আন্দোলনে। ১৯ বছরের পথপরিক্রমায় আন্তর্জাতিক মাত্রা পায় এটি। আর বিশ্বের বিভিন্ন দেশে, স্থানীয়ভাবে অথবা ফরাসি দূতাবাসের সহায়তায় জুনের ২১ তারিখে পালন করা হয় 'ওয়ার্ল্ড মিউজিক ডে'।
১৯৮২ সালে ফরাসি মন্ত্রী জ্যাক ল্যাং সর্বপ্রথম বিশ্ব সংগীত দিবস পালনের প্রস্তাব করেন। ১৯৮৫ সালের ২১ জুন প্রথম গোটা ইউরোপ এবং পরে সারা বিশ্ব এই সংগীত দিবস পালন করে। এরপর থেকে দিনটি বিশ্ব সংগীত দিবস হিসেবে পালন করা হয়। আর প্রথম থেকেই আলিয়ঁস ফ্রঁসেজ দিবসটি পালন করে আসছে।
বোলপুর–শ্রীনিকেতন সমষ্টি উন্নয়ন ব্লক
বোলপুর–শ্রীনিকেতন সমষ্টি উন্নয়ন ব্লক হল ভারতের পশ্চিমবঙ্গ রাজ্যের বীরভূম জেলার বোলপুর মহকুমার একটি সমষ্টি উন্নয়ন ব্লক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।
শ্রীনিকেতন অক্ষ-দ্রাঘিমাংশে অবস্থিত। এই ব্লকের আয়তন ৩৩৩.৯২ বর্গকিলোমিটার।
বোলপুর–শ্রীনিকেতন ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: বাহিরি-পাঁচোসোয়া, কঙ্কালিতলা, কসবা, রাইপুর-সুপুর, রূপপুর, সরপলেহান্না-আলবান্ধা, সাত্তোর, সিয়ান-মুলুক ও সিংঘি।
২০০১ সালের জনগণনা অনুসারে বোলপুর–শ্রীনিকেতন ব্লকের জনসংখ্যা ১৭৫,৪৯০। এর মধ্য ৮৯,৫৮১ জন পুরুষ এবং ৮৫,৯০৯ জন মহিলা। ১৯৯১-২০০১ দশকে এই ব্লকের দশকীয় জনসংখ্যা বৃদ্ধির হার ১৫.৪২%।
এই ব্লকের তফসিলি জাতি জনসংখ্যা ৫৪,৬৬৭। যা এই ব্লকের জনসংখ্যার এক-তৃতীয়াংশ। তফসিলি উপজাতি জনসংখ্যা ৩৪, ১১৭।
২০০১ সালের জনগণনা অনুসারে, বোলপুর–শ্রীনিকেতন ব্লকের সাক্ষরতার হার (+৬ বয়সীদের ক্ষেত্রে) ৫৯.৯৭%। পুরুষ সাক্ষরতার হার ৬৯.৩০% এবং মহিলা সাক্ষরতার হার ৫০.২৬%।
পূর্ব বার্লিন
পূর্ব বার্লিন ১৯৪৯ সাল থেকে ১৯৯০ সাল পর্যন্ত অস্তিত্বশীল ছিল। এটি বার্লিনের পূর্বাঞ্চলকে ধারণ করেছিল এবং ১৯৪৫ সালে প্রতিষ্ঠিত বার্লিনের সোভিয়েত সেক্টর নিয়ে গঠিত হয়েছিল। আমেরিকান, ব্রিটিশ ও ফরাসি সেক্টর নিয়ে পশ্চিম বার্লিন গঠিত হয়েছিল, যার একটি অংশ পশ্চিম জার্মানিকে প্রত্যক্ষভাবে সহায়তা করেছিল। ১৩ই আগস্ট, ১৯৬১ সাল থেকে ৯ই নভেম্বর, ১৯৮৯ সাল পর্যন্ত পূর্ব বার্লিন আর পশ্চিম বার্লিন বার্লিন প্রাচীর দিয়ে পৃথক ছিল। পূর্ব জার্মান সরকার সহজভাবে পূর্ব বার্লিনকে "বার্লিন" কিংবা "বার্লিন, হাউপ্টস্টাট ড্যের ডেডেএর" (বার্লিন, জিডিআর-এর রাজধানী) হিসেবে অভিহিত করত। ১৯৬০ সাল পর্যন্ত "গণতান্ত্রিক সেক্টর" কথাটিও ব্যবহৃত হত।
১৯৪৯ সালে জার্মান ডেমোক্রেটিক রিপাবলিক (জার্মান - ডয়েচা ডেমোক্রাটিশা রেপুবলিক) প্রতিষ্ঠিত হবার পরপরেই এটি পূর্ব বার্লিনকে এর রাজধানী হিসেবে অভিহিত করে; যা সকল সমাজতান্ত্রিক রাষ্ট্রসমূহ স্বীকার করে নেয়। কিন্তু যেহেতু বৈধতা মোতাবেক পূর্ব বার্লিন তখনও অন্যের শাসিত অঞ্চল, সেহেতু এর প্রতিনিধিরা ১৯৬৮ সাল পর্যন্ত সম্পূর্ণরূপে ভোটাধিকার লাভ করেনি।
পশ্চিমাঞ্চলীয় মিত্র (যুক্তরাষ্ট্র, যুক্তরাজ্য ও ফ্রান্স) কখনই পূর্ব জার্মান সরকারকে পূর্ব বার্লিন শাসন করা মেনে নেয়নি। মৈত্রী চুক্তিমতে শুধুমাত্র পূর্ব বার্লিনের উপরে সোভিয়েত ইউনিয়নের কর্তৃত্ব থাকতে পারে। যুক্তরাষ্ট্র তাদের সামরিক এবং বেসামরিক বাহিনীর উপর পূর্ব বার্লিন যাবার জন্য নীতিমালা তৈরি করে দেয়। প্রকৃতপক্ষে তিন পশ্চিমাঞ্চলীয় কমান্ডারেরা পূর্ব বার্লিনে পূর্ব জার্মান ন্যাশনাল পিপলস আর্মি (এনভিএ) থাকার বিরুদ্ধে ছিল, বিশেষত সামরিক প্যারেডের সময়। তবুও তিন পশ্চিমাঞ্চলীয় মিত্রদল ধীরে ধীরে ১৯৭০ সালের দিকে পূর্ব বার্লিনে তাদের দূতবাস প্রতিষ্ঠা করেন। কিন্তু তারা কখনোই একে পূর্ব জার্মানির রাজধানী হিসেবে স্বীকৃতি দেয়না। চুক্তিতে এদের "সিট অব গভর্ণমেন্ট" হিসেবে উল্লেখ করা হত।
৩রা অক্টোবর, ১৯৯০ সালে পশ্চিম ও পূর্ব জার্মানি এবং পশ্চিম ও পূর্ব বার্লিন পুনরায় একত্রীত হয়। এরই মাধ্যমে আনুষ্ঠানিকভাবে পূর্ব বার্লিনের অস্তিত্ব বিলুপ্ত হয়।
জার্মান পুনঃএকত্রীকরণের সময় পূর্ব বার্লিন নিম্নলিখিত অঞ্চলসমূহ নিয়ে গঠিত ছিল-
শিবানন্দলহরী
শিবানন্দলহরী হল ৮ম শতাব্দীর অদ্বৈতবাদী দার্শনিক আদি শঙ্কর কর্তৃক রচিত একটি শিব-স্তোত্র। ‘শিবানন্দলহরী’ শব্দটির অর্থ ‘পবিত্র আনন্দের তরঙ্গ’। এটি বৈদিক ছন্দে রচিত একটি একশো পংক্তির সংস্কৃত স্তোত্র। অধুনা ভারতের অন্ধ্রপ্রদেশ রাজ্যের কুর্নুল জেলার তীর্থশহর শ্রীশৈলমে অবস্থান কালে আদি শঙ্কর এই স্তোত্রটি রচনা করেছিলেন। স্তোত্রটির শুরুতে শ্রীশৈলমের প্রধান দেবতা মল্লিকার্জুন (শিব) ও ভ্রমরাম্বিকার (পার্বতী) উদ্দেশ্যে একটি স্তব রয়েছে।
হাজারদুয়ারী এক্সপ্রেস
হাজারদুয়ারী এক্সপ্রেস হল ভারতীয় রেলওয়ের শিয়ালদহ ডিভিসনের একটি মেল বা এক্সপ্রেস ট্রেন যেটি পশ্চিমবঙ্গের কলকাতার সাথে মুর্শিদাবাদ জেলাকে সংযুক্ত করে। মুর্শিদাবাদের বিখ্যাত পর্যটনকেন্দ্র হাজার দুয়ারী প্রাসাদের নামে এই ট্রেনটির নাম রাখা হয়েছে। এটি ঘন্টায় ৪৩ কিমি বেগে একদিনে ২২৩ কিলোমিটার অতিক্রম করে।
অগ্রিম ৬০ দিন আগে এই ট্রেনের জন্য আসন সংরক্ষণ করা যায়। এতে সর্বমোট একটি বাতানুকূল শয়নকক্ষ, দুটি দ্বিতীয় শ্রেণীর বসার কক্ষ ও ছ'টি সাধারণ বসার কক্ষ ছাড়াও গার্ডম্যানের কামরা তথা লাগেজ ব্রেক ভ্যান থাকে। এতে কোন প্যান্ট্রি কক্ষ থাকে না।
কলকাতা রেলওয়ে স্টেশন (KOAA), ব্যারাকপুর রেলওয়ে স্টেশন, রাণাঘাট জংশন রেলওয়ে স্টেশন (RHA), কৃষ্ণনগর সিটি জংশন রেলওয়ে স্টেশন (KNJ), বেথুয়াডহরী (BTY), পলাশী রেলওয়ে স্টেশন (PLY), বেলডাঙা (BEB), বহরমপুর কোর্ট (BPC), মুর্শিদাবাদ (MB B), জিয়াগঞ্জ (JJG), ভগবানগোলা (BQB), লালগোলা (LGL)।
জ্বল্‌ জ্বল্‌ চিতা দ্বিগুণ দ্বিগুণ
জ্বল্‌ জ্বল্‌ চিতা দ্বিগুণ দ্বিগুণ হল একটি রবীন্দ্রসংগীত। ১৮৭৫ সালে ১৪ বছর বয়সে জ্যোতিরিন্দ্রনাথ ঠাকুরের "সরোজিনী বা চিতোর আক্রমণ নাটক"-এর জন্য রবীন্দ্রনাথ ঠাকুর এই গানটি রচনা করেছিলেন। রাগ ভূপালী একতালে নিবদ্ধ এই গানটির স্বরলিপিকার ইন্দিরা দেবী চৌধুরানী। গানটি "গীতবিতান" গ্রন্থের তৃতীয় খণ্ডে ‘নাট্যগীতি’ পর্যায়ে সংকলিত। "স্বরবিতান" ৫১তম খণ্ডে এই গানের স্বরলিপি রক্ষিত আছে।
নরেন্দ্রনাথ দত্ত ও বৈষ্ণবচরণ বসাক সম্পাদিত "সঙ্গীতকল্পতরু" এবং দুর্গাদাস লাহিড়ী সম্পাদিত "বাঙালীর গান" গ্রন্থে এই গানটি জ্যোতিরিন্দ্রনাথ ঠাকুরের গান হিসেবে সংকলিত হয়। গানটি সেই যুগে বিশেষ জনপ্রিয়তা অর্জন করেছিল।
গানের কথাটি নিম্নরূপ:
‘জ্বল্‌ জ্বল্‌ চিতা দ্বিগুণ দ্বিগুণ’ গানটির রচনা প্রসঙ্গে জ্যোতিরিন্দ্রনাথ ঠাকুর তাঁর আত্মজীবনীতে লিখেছেন:
…রাজপুত মহিলাদের চিতাপ্রবেশের যে একটা দৃশ্য আছে, তাহাতে পূর্ব্বে আমি গদ্যে একটা বক্তৃতা রচনা করিয়া দিয়াছিলাম। যখন এই স্থানটা পড়িয়া প্রুফ্‌ দেখা হইতেছিল, তখন রবীন্দ্রনাথ পাশের ঘরে পড়াশুনা বন্ধ করিয়া চুপ করিয়া বসিয়া বসিয়া শুনিতেছিলেন। গদ্য-রচনাটি এখানে একেবারেই খাপ খায় নাই বুঝিয়া, কিশোর রবি একেবারে আমাদের ঘরে আসিয়া হাজির। তিনি বলিলেনএখানে পদ্যরচনা ছাড়া কিছুই জোর বাঁধিতে পারে না। প্রস্তাবটা আমি উপেক্ষা করিতে পারিলাম নাকারণ, প্রথম হইতেই আমারও মনটা কেমন খুঁৎ-খুঁৎ করিতেছিল। কিন্তু এখন আর সময় কৈ? আমি সময়াভাবের আপত্তি উত্থাপন করিলে, রবীন্দ্রনাথ সেই বক্তৃতার পরিবর্তে একটা গান রচনা করিয়া দিবার ভার লইলেন, এবং তখনই খুব অল্পকালের মধ্যেই “জ্বল্‌ জ্বল্‌ চিতা দ্বিগুণ দ্বিগুণ” এই গানটি রচনা করিয়া আনিয়া, আমাদিগকে চমৎকৃত করিয়া দিলেন।
উল্লেখ্য, "সরোজিনী বা চিতোর আক্রমণ নাটক"-এ নায়িকা সরোজিনীর ভূমিকায় অভিনয় করেছিলেন সেকালের বিখ্যাত মঞ্চাভিনেত্রী নটী বিনোদিনী। তাঁর আত্মজীবনী "আমার অভিনেত্রী জীবন"-এ এই গানটির উল্লেখ সহ সংশ্লিষ্ট দৃশ্যের মঞ্চসজ্জার বিস্তারিত বিবরণ পাওয়া যায়। বিনোদিনী ও সহ অভিনেত্রীরা এই গানটি গাইতে গাইতে রাজপুত রমণীদের চিতারোহণের দৃশ্যটি অভিনয় করেছিলেন।
১৮৭৬ সালের ৩১ জানুয়ারি সরস্বতী পূজার দিন রাজা যতীন্দ্রমোহন ঠাকুরের সিঁথির বাগানবাড়ি মরকত-কুঞ্জ উদ্যানে (অধুনা রবীন্দ্রভারতী বিশ্ববিদ্যালয়ের বি. টি. রোড শিক্ষাপ্রাঙ্গন) একটি সমাবর্তন অনুষ্ঠানে রবীন্দ্রনাথ এই কবিতাটি আবৃত্তি করে শোনান।
২০০১ সালে প্রকাশিত "মহার্ঘ্য" নামে একটি কমপ্যাক্ট ডিস্কে দেবব্রত বিশ্বাসের কণ্ঠে এই গানটি প্রকাশিত হয়। গানটি শিল্পীর জীবৎকালে অপ্রকশিত একটি রেকর্ডিং। ২০১০ সালে অদিতি গুপ্ত এই গানটি রেকর্ড করেন।
বাংলাদেশ খেলাফত মজলিস
বাংলাদেশ খেলাফত মজলিস বাংলাদেশের একটি রাজনৈতিক দল। প্রিন্সিপাল মাওলানা হাবিবুর রহমান এই দলের আমীর, এবং মাওলানা মাহফুজুল হক সাধারণ সম্পাদক।
৮ ডিসেম্বর ১৯৮৯ সালে ঢাকায় ইঞ্জিনিয়ার্স ইনস্টিটিউট মিলনায়তনে এক জাতীয় সম্মেলনের মাধ্যমে তৎকালীন শায়খুল হাদিস মাওলানা আজিজুল হকের নেতৃত্ত্বাধীন খেলাফত আন্দোলন ও আহমদ আবদুল কাদেরের নেতৃত্ত্বাধীন যুব শিবির একীভূত হয়ে বাংলাদেশ খেলাফত মজলিস আত্মপ্রকাশ করে।
২০০৮ সালে এ সংগঠন খেলাফত মজলিস নামে নিবন্ধন লাভ করে।